DEĊIŻJONI TAL-KUNSILL 2008/614/PESK
ta’ l-24 ta’ Lulju 2008
li timplimenta l-Pożizzjoni Komuni 2004/293/PESK li ġġedded il-miżuri b’appoġġ għall-implimentazzjoni effettiva tal-mandat tat-Tribunal Kriminali Internazzjonali għall-ex Jugoslavja (ICTY)
IL-KUNSILL TA’ L-UNJONI EWROPEA,
Waqt li jikkunsidra l-Pożizzjoni Komuni 2004/293/PESK (1) u b’mod partikolari l-Artikolu 2 tagħha, flimkien ma’ l-Artikolu 23(2) tat-Trattat dwar l-Unjoni Ewropea,
Billi:
(1)
Bil-Pożizzjoni Komuni 2004/293/PESK il-Kunsill adotta miżuri għall-prevenzjoni tad-dħul fi, jew it-transitu mit-territorji ta’ Stati Membri ta’ persuni li huma impenjati f’attivitajiet li jgħinu persuni biex ikomplu jevadu l-ġustizzja għal reati kriminali li huma ġew akkużati li wettqu mit-Tribunal Kriminali Internazzjonali ta’ dik li kienet il-Jugoslavja (ICTY) jew li qed jaġixxu b’xi mod ieħor li jista’ jtellef lill-ICTY milli timplimenta l-mandat tagħha b’mod effettiv.
(2)
Wara t-trasferiment tas-Sur Stojan ZUPLJANIN għall-kustodja ta’ l-ICTY, ċerti persuni msemmija fl-Artikolu 1 tal-Pożizzjoni Komuni 2004/293/PESK u konnessi mas-Sur ZUPLJANIN għandhom jitneħħew mil-lista.
(3)
Il-lista li tinsab fl-Anness għall-Pożizzjoni Komuni 2004/293/PESK għandha tiġi emendata kif meħtieġ,
ADOTTA DIN ID-DEĊIŻJONI:
Artikolu 1
Il-lista ta’ persuni mniżżla fl-Anness għall-Pożizzjoni Komuni 2004/293/PESK għandha tiġi sostitwita minn dik mniżżla fl-Anness għal din id-Deċiżjoni.
Artikolu 2
Din id-Deċiżjoni għandu jkollha effett fid-data ta’ l-adozzjoni tagħha.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmula fi Brussell, 24 ta’ Lulju 2008